– У нас у аддзеле пасля рэарганізацыі засталіся працаваць самыя вопытныя супрацоўнікі, якія, можна сказаць, плацельшчыкаў ведаюць па імёнах: гэта і дазваляе нам годна выконваць свае абавязкі, якія ўліваюцца ў агульны вынік інспекцыі па Лепельскім раёне. А яна па выніках першага квартала была прызнана лепшай у вобласці, ды і за мінулы год таксама лідзіравала па выкананні паказчыкаў у сваёй падгрупе. У гэтым заслуга і нашага аддзела, у прыватнасці, Алены Якаўлены Мацюшэнкі, Ларысы Ягораўны Кашыцкай, Таццяны Уладзіміраўны Шчэрбік, якая да прафесійнага свята ўзнагароджана Ганаровай граматай інспекцыі. Аднак узровень нашай работы можа ацаніць любы жыхар: раз стабільна працуюць бальніцы, школы, іх работнікі своечасова атрымліваюць зарплату, значыць, мы спраўляемся са сваімі абавязкамі.